CELEX: 32021R1936
Language: lt
Date: 2021-11-09 00:00:00
Title: Komisijos įgyvendinimo reglamentas (ES) 2021/1936 2021 m. lapkričio 9 d. kuriuo dėl tam tikrų Izraelio kilmės sodinti skirtų Ficus carica L. ir Persea americana Mill. augalų iš dalies keičiamas Įgyvendinimo reglamentas (ES) 2018/2019, iš dalies keičiamos Įgyvendinimo reglamento (ES) 2020/1213 nuostatos dėl fitosanitarinių priemonių, susijusių su tų sodinti skirtų augalų įvežimu į Sąjungos teritoriją, ir pastarasis įgyvendinimo reglamentas ištaisomas

2021 11 10   
               
               
                  LT
               
               
                  Europos Sąjungos oficialusis leidinys
               
               
                  L 396/27
               
            
         KOMISIJOS ĮGYVENDINIMO REGLAMENTAS (ES) 2021/1936
         2021 m. lapkričio 9 d.
         kuriuo dėl tam tikrų Izraelio kilmės sodinti skirtų Ficus carica L. ir Persea americana Mill. augalų iš dalies keičiamas Įgyvendinimo reglamentas (ES) 2018/2019, iš dalies keičiamos Įgyvendinimo reglamento (ES) 2020/1213 nuostatos dėl fitosanitarinių priemonių, susijusių su tų sodinti skirtų augalų įvežimu į Sąjungos teritoriją, ir pastarasis įgyvendinimo reglamentas ištaisomas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. spalio 26 d. Europos Parlamento ir Tarybos reglamentą (ES) 2016/2031 dėl apsaugos priemonių nuo augalų kenkėjų, kuriuo iš dalies keičiami Europos Parlamento ir Tarybos reglamentai (ES) Nr. 228/2013, (ES) Nr. 652/2014 ir (ES) Nr. 1143/2014 ir panaikinamos Tarybos direktyvos 69/464/EEB, 74/647/EEB, 93/85/EEB, 98/57/EB, 2000/29/EB, 2006/91/EB ir 2007/33/EB (1), ypač į jo 42 straipsnio 4 dalies trečią pastraipą,
         kadangi:
         
                     (1)
                  
                  
                     Komisijos įgyvendinimo reglamentu (ES) 2018/2019 (2), remiantis preliminariu vertinimu, nustatytas didelės rizikos augalų, augalinių produktų ir kitų objektų sąrašas;
                  
               
                     (2)
                  
                  
                     Komisijos įgyvendinimo reglamentu (ES) 2018/2018 (3) nustatytos konkrečios taisyklės dėl tvarkos, kurios turi būti laikomasi siekiant atlikti Reglamento (ES) 2016/2031 42 straipsnio 4 dalyje nurodytą didelės rizikos augalų, augalinių produktų ir kitų objektų rizikos vertinimą;
                  
               
                     (3)
                  
                  
                     atlikus preliminarų vertinimą, į Įgyvendinimo reglamento (ES) 2018/2019 priedą kaip didelės rizikos augalai įtraukti visų trečiųjų valstybių kilmės 35 sodinti skirti augalai, įskaitant Ficus carica L. rūšies ir Persea Mill genties augalus;
                  
               
                     (4)
                  
                  
                     pagal Reglamentą (ES) 2016/2031, jeigu remiantis rizikos vertinimu padaroma išvada, kad atitinkamos trečiosios valstybės, trečiųjų valstybių grupės arba trečiosios valstybės konkrečios zonos kilmės augalas, augalinis produktas ar kitas objektas kelia nepriimtiną su kenkėjais susijusią riziką, bet ta rizika gali būti sumažinta iki priimtino lygio taikant tam tikras priemones, Komisija turi tą augalą, augalinį produktą ar kitą objektą išbraukti iš Įgyvendinimo reglamento (ES) 2018/2019 priede nustatyto sąrašo ir jį įtraukti į Reglamento (ES) 2016/2031 41 straipsnio 2 dalyje nurodytą sąrašą;
                  
               
                     (5)
                  
                  
                     Komisijos įgyvendinimo reglamentu (ES) 2020/1213 (4) nustatytos fitosanitarinės priemonės, taikomos tam tikriems į Sąjungą įvežti skirtiems augalams, augaliniams produktams ir kitiems objektams, išbrauktiems iš Įgyvendinimo reglamento (ES) 2018/2019 priedo;
                  
               
                     (6)
                  
                  
                     2019 m. rugsėjo 18 d. Izraelis pateikė Komisijai prašymą leisti eksportuoti į Sąjungą vienų metų neįsišaknijusius vegetacinėje ramybės būsenoje esančius belapius sodinti skirtus Ficus carica L. augalus, kurių skersmuo ties kamieno (stiebo) pagrindu yra ne didesnis kaip 2 cm, ir vienų metų įsišaknijusius belapius auginti skirtų šių augalų auginius su auginimo terpe, kurių skersmuo ties kamieno (stiebo) pagrindu yra ne didesnis kaip 1 cm. Šis prašymas buvo pagrįstas atitinkamu techninių dokumentų rinkiniu;
                  
               
                     (7)
                  
                  
                     2020 m. lapkričio 26 d. Europos maisto saugos tarnyba (toliau – Tarnyba) patvirtino mokslinę nuomonę dėl su Izraelio kilmės sodinti skirtais Ficus carica L. augalais susijusios prekių rizikos vertinimo (5). Tarnyba nustatė, kad su tais sodinti skirtais augalais susiję kenkėjai yra Aonidiella orientalis, Colletotrichum siamense, Euwallacea fornicatus sensu lato, Hypothenemus leprieuri, Icerya aegyptiaca, Neocosmospora euwallaceae, Neoscytalidium dimidiatum, Nipaecoccus viridis, Oligonychus mangiferus, Phenacoccus solenopsis, Plicosepalus acaciae, Retithrips syriacus, Russellaspis pustulans, Scirtothrips dorsalis ir Spodoptera frugiperda, įvertino dokumentų rinkinyje aprašytas tų kenkėjų keliamos rizikos mažinimo priemones ir tikimybę, kad prekė nėra užkrėsta kenkėju;
                  
               
                     (8)
                  
                  
                     2019 m. rugsėjo 1 d. Izraelis pateikė Komisijai prašymą leisti eksportuoti į Sąjungą įsišaknijusius sodinti skirtus skiepytus augalus su lapais ir auginimo terpe, kurių skersmuo ties kamieno (stiebo) pagrindu yra ne didesnis kaip 1 cm, ir neįsišaknijusius sodinti skirtų Persea americana Mill. augalų auginius. Prie šio prašymo buvo pridėtas atitinkamas techninių dokumentų rinkinys;
                  
               
                     (9)
                  
                  
                     2020 m. lapkričio 26 d. Tarnyba patvirtino mokslinę nuomonę dėl su Izraelio kilmės Persea americana Mill augalais susijusios prekių rizikos vertinimo (6). Tarnyba nustatė, kad su tais sodinti skirtais augalais susiję kenkėjai yra Aonidiella orientalis, Aulacaspis tubercularis, Avocado sunblotch viroid, Bemisia tabaci, Colletotrichum aenigma, Colletotrichum alienum, Colletotrichum fructicola, Colletotrichum perseae, Colletotrichum siamense, Colletotrichum theobromicola, Euwallacea fornicatus, Icerya aegyptiaca, Lasiodiplodia pseudotheobromae, Maconellicoccus hirsutus, Milviscutulus mangiferae, Neocosmospora euwallaceae, Neoscytalidium dimidiatum, Nipaecoccus viridis, Oligonychus perseae, Paracoccus marginatus, Penthimiola bella, Pseudococcus cryptus, Pulvinaria psidii, Retithrips syriacus, Scirtothrips dorsalis ir Tetraleurodes perseae, įvertino dokumentų rinkinyje aprašytas tų kenkėjų keliamos rizikos mažinimo priemones ir tikimybę, kad prekė nėra užkrėsta kenkėju;
                  
               
                     (10)
                  
                  
                     remiantis tomis nuomonėmis, būtinosios nurodytųjų kenkėjų keliamos rizikos mažinimo priemonės gali būti priimtos kaip fitosanitariniai importo reikalavimai, siekiant užtikrinti, kad fitosanitarinė rizika, susijusi su nurodytųjų augalų įvežimu į Sąjungą, būtų sumažinta iki priimtino lygio. Todėl iš Įgyvendinimo reglamento (ES) 2018/2019 priedo turėtų būti išbraukti Izraelio kilmės vienų metų neįsišakniję vegetacinėje ramybės būsenoje esantys belapiai sodinti skirti Ficus carica L. augalai, kurių skersmuo ties kamieno (stiebo) pagrindu yra ne didesnis kaip 2 cm, ir vienų metų įsišakniję belapiai auginti skirtų Ficus carica L. augalų auginiai su auginimo terpe, kurių skersmuo ties kamieno (stiebo) pagrindu yra ne didesnis kaip 1 cm, taip pat Izraelio kilmės įsišakniję sodinti skirti skiepyti Persea americana Mill augalai su lapais ir auginimo terpe, kurių skersmuo ties kamieno (stiebo) pagrindu yra ne didesnis kaip 1 cm, ir neįsišakniję sodinti skirtų Persea americana Mill augalų auginiai, o būtinosios fitosanitarinės importo priemonės turėtų būti įtrauktos į Įgyvendinimo reglamento (ES) 2020/1213 priedą;
                  
               
                     (11)
                  
                  
                     atsižvelgiant į didelį kiekvienam iš nurodytųjų augalų nustatytų kenkėjų skaičių ir Tarnybos nustatytus neaiškumus, manoma, kad vien tik taikant Izraelio dokumentų rinkiniuose pasiūlytas priemones rizika, kylanti įvežant nurodytuosius augalus į Sąjungą, negali būti sumažinta iki priimtino lygio. Siekiant iki priimtino lygio sumažinti fitosanitarinę riziką ir nedarant poveikio Komisijos įgyvendinimo reglamento (ES) 2019/2072 (7) VII priede nustatytiems importo reikalavimams, turėtų būti reikalaujama, kad tie augalai būtų auginami kenkėjais neužkrėstose gamybos vietos dalyse su fizine apsauga nuo nurodytų vabzdžių kenkėjų patekimo ir būtų oficialiai tikrinami siekiant aptikti tuos kenkėjus. Be to, jeigu tai Izraelio kilmės neįsišakniję sodinti skirtų Persea americana Mill augalų auginiai, kurių didžiausias skersmuo ties kamieno (stiebo) pagrindu dokumentų rinkinyje nėra nurodytas, turėtų būti leidžiama, kad importui į Sąjungą pateiktų tokių augalų skersmuo ties kamieno (stiebo) pagrindu būtų ne didesnis kaip 2 cm. Nurodytųjų augalų siuntų patikrinimas prieš pat eksportą taip pat turėtų būti sugriežtintas, palyginti su Izraelio pateiktuose dokumentų rinkiniuose nurodytu patikrinimu;
                  
               
                     (12)
                  
                  
                     
                        Bemisia tabaci, Euwallacea fornicatus sensu lato (priklauso Scolytidae šeimai (ne Europos)), Hypothenemus leprieuri (priklauso Scolytidae šeimai (ne Europos)), Scirtothrips dorsalis ir Spodoptera frugiperda yra įtraukti į Įgyvendinimo reglamento (ES) 2019/2072 II priede pateiktą Sąjungos karantininių kenkėjų sąrašą. Aonidiella orientalis, Aulacaspis tubercularis, Avocado sunblotch viroid, Colletotrichum aenigma, Colletotrichum alienum, Colletotrichum fructicola, Colletotrichum perseae, Colletotrichum siamense, Colletotrichum theobromicola, Icerya aegyptiaca, Lasiodiplodia pseudotheobromae, Maconellicoccus hirsutus, Milviscutulus mangiferae, Neocosmospora euwallaceae, Neoscytalidium dimidiatum, Nipaecoccus viridis, Oligonychus mangiferus, Oligonychus perseae, Paracoccus marginatus, Penthimiola bella, Phenacoccus solenopsis, Plicosepalus acaciae, Pseudococcus cryptus, Pulvinaria psidii, Retithrips syriacus, Russellaspis pustulans ir Tetraleurodes perseae dar nėra įtraukti į Įgyvendinimo reglamento (ES) 2019/2072 II priedo Sąjungos karantininių kenkėjų sąrašą, tačiau, atlikus papildomą išsamų rizikos vertinimą, jie gali atitikti įtraukimo sąlygas. Todėl, kol bus atliktas išsamus rizikos vertinimas, taip pat būtina imtis su tais kenkėjais susijusių minėtų fitosanitarinių priemonių;
                  
               
                     (13)
                  
                  
                     todėl įgyvendinimo reglamentai (ES) 2018/2019 ir (ES) 2020/1213 turėtų būti atitinkamai iš dalies pakeisti;
                  
               
                     (14)
                  
                  
                     Įgyvendinimo reglamento (ES) 2020/1213 priede yra keletas klaidų, susijusių su nuorodomis į kitus Sąjungos augalų sveikatos teisės aktus;
                  
               
                     (15)
                  
                  
                     todėl Įgyvendinimo reglamentas (ES) 2020/1213 turėtų būti atitinkamai ištaisytas;
                  
               
                     (16)
                  
                  
                     siekiant laikytis Sąjungos įsipareigojimų pagal Pasaulio prekybos organizacijos susitarimą dėl sanitarinių ir fitosanitarinių priemonių taikymo, tų prekių importas turėtų būti atnaujintas kuo greičiau. Todėl šis reglamentas turėtų įsigalioti trečią dieną po jo paskelbimo Europos Sąjungos oficialiajame leidinyje;
                  
               
                     (17)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) 2018/2019 pakeitimai
            Įgyvendinimo reglamento (ES) 2018/2019 priedas iš dalies keičiamas pagal šio reglamento I priedą.
         
         
            2 straipsnis
            Įgyvendinimo reglamento (ES) 2020/1213 pakeitimai ir pataisos
            Įgyvendinimo reglamento (ES) 2020/1213 priedas iš dalies keičiamas ir ištaisomas pagal šio reglamento II priedą.
         
         
            3 straipsnis
            Įsigaliojimas
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. lapkričio 9 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 317, 2016 11 23, p. 4.
         
            (2)  2018 m. gruodžio 18 d. Komisijos įgyvendinimo reglamentas (ES) 2018/2019, kuriuo nustatomas laikinasis didelės rizikos augalų, augalinių produktų arba kitų objektų, apibrėžtų Reglamento (ES) 2016/2031 42 straipsnyje, sąrašas ir augalų, kuriuos įvežant į Sąjungą nereikalaujama fitosanitarinių sertifikatų, kaip nustatyta to reglamento 73 straipsnyje, sąrašas (OL L 323, 2018 12 19, p. 10).
         
            (3)  2018 m. gruodžio 18 d. Komisijos įgyvendinimo reglamentas (ES) 2018/2018, kuriuo nustatomos konkrečios taisyklės dėl tvarkos, kurios turi būti laikomasi siekiant atlikti didelės rizikos augalų, augalinių produktų ar kitų objektų, apibrėžtų Europos Parlamento ir Tarybos reglamento (ES) 2016/2031 42 straipsnio 1 dalyje, rizikos vertinimą (OL L 323, 2018 12 19, p. 7).
         
            (4)  2020 m. rugpjūčio 21 d. Komisijos įgyvendinimo reglamentas (ES) 2020/1213 dėl fitosanitarinių priemonių, taikomų tam tikriems į Sąjungą įvežti skirtiems augalams, augaliniams produktams ir kitiems objektams, išbrauktiems iš Įgyvendinimo reglamento (ES) 2018/2019 priedo (OL L 275, 2020 8 24, p. 5).
         
            (5)  EFSA PLH Panel (European Food Safety Authority Panel on Plant Health), Scientific Opinion on the commodity risk assessment of Ficus carica plants from Israel, EFSA Journal 2021;19(1):6353, https://doi.org/10.2903/j.efsa.2021.6353
         
            (6)  EFSA PLH Panel, Scientific Opinion on the commodity risk assessment of Persea americana from Israel, EFSA Journal 2021;19(2):6354, https://doi.org/10.2903/j.efsa.2021.6354
         
            (7)  2019 m. lapkričio 28 d. Komisijos įgyvendinimo reglamentas (ES) 2019/2072, kuriuo nustatomos vienodos Europos Parlamento ir Tarybos reglamento (ES) 2016/2031 dėl apsaugos priemonių nuo augalų kenkėjų įgyvendinimo sąlygos, panaikinamas Komisijos reglamentas (EB) Nr. 690/2008 ir iš dalies keičiamas Komisijos įgyvendinimo reglamentas (ES) 2018/2019 (OL L 319, 2019 12 10, p. 1).
      
      
         
            I PRIEDAS
            Įgyvendinimo reglamento (ES) 2018/2019 priedo 1 punkto lentelės antra skiltis „Aprašymas“ iš dalies keičiama taip:
            
                        1)
                     
                     
                        įrašas, skirtas „Ficus carica L.“, pakeičiamas taip:
                        „Ficus carica L., išskyrus Izraelio kilmės vienų metų neįsišaknijusius vegetacinėje ramybės būsenoje esančius belapius sodinti skirtus Ficus carica L. augalus, kurių skersmuo ties kamieno (stiebo) pagrindu yra ne didesnis kaip 2 cm, ir vienų metų įsišaknijusius belapius auginti skirtų Ficus carica L. augalų auginius su auginimo terpe, kurių skersmuo ties kamieno (stiebo) pagrindu yra ne didesnis kaip 1 cm“;
                     
                  
                        2)
                     
                     
                        įrašas, skirtas „Persea Mill.“, pakeičiamas taip:
                        „Persea Mill., išskyrus Izraelio kilmės įsišaknijusius sodinti skirtus skiepytus Persea americana Mill. augalus su lapais ir auginimo terpe, kurių skersmuo ties kamieno (stiebo) pagrindu yra ne didesnis kaip 1 cm, ir neįsišaknijusius sodinti skirtų Persea americana Mill. augalų auginius, kurių skersmuo yra ne didesnis kaip 2 cm“.
                     
                  
      
      
         
            II PRIEDAS
            A DALIS
            Įgyvendinimo reglamento (ES) 2020/1213 priedo lentelė iš dalies keičiama taip:
            
                        1)
                     
                     
                        po antro įrašo, skirto neįsišaknijusiems vegetacinėje ramybės būsenoje esantiems skiepytiems sodinti skirtiems Albizia julibrissin Durazzini augalams, kurių skersmuo ne didesnis nei 2,5 cm, įterpiamas šis įrašas:
                        
                                    Augalai, augaliniai produktai ar kiti objektai
                                 
                                 
                                    KN kodas
                                 
                                 
                                    Trečiosios kilmės valstybės
                                 
                                 
                                    Priemonės
                                 
                              
                                    „Vienų metų neįsišakniję vegetacinėje ramybės būsenoje esantys belapiai sodinti skirti Ficus carica L augalai, kurių skersmuo ties kamieno (stiebo) pagrindu yra ne didesnis kaip 2 cm, ir vienų metų įsišakniję belapiai auginti skirtų augalų auginiai su auginimo terpe, kurių skersmuo ties kamieno (stiebo) pagrindu yra ne didesnis kaip 1 cm
                                 
                                 
                                    
                                                 
                                             
                                             
                                                ex 0602 20 20 
                                             
                                          
                                                 
                                             
                                             
                                                ex 0602 20 80 
                                             
                                          
                                                 
                                             
                                             
                                                ex 0602 90 45 
                                             
                                          
                                                 
                                             
                                             
                                                ex 0602 90 46 
                                             
                                          
                                                 
                                             
                                             
                                                ex 0602 90 48 
                                             
                                          
                                                 
                                             
                                             
                                                ex 0602 90 50 
                                             
                                          
                                                 
                                             
                                             
                                                ex 0602 90 70 
                                             
                                          
                                 
                                    Izraelis
                                 
                                 
                                    
                                                (a)
                                             
                                             
                                                Oficialus patvirtinimas, kad:
                                                
                                                            (i)
                                                         
                                                         
                                                            augalai nėra užkrėsti Aonidiella orientalis, Colletotrichum siamense, Euwallacea fornicatus sensu lato, Hypothenemus leprieuri, Icerya aegyptiaca, Neocosmospora euwallaceae, Neoscytalidium dimidiatum, Nipaecoccus viridis, Oligonychus mangiferus, Phenacoccus solenopsis, Plicosepalus acaciae, Retithrips syriacus, Russellaspis pustulans, Scirtothrips dorsalis ir Spodoptera frugiperda;
                                                         
                                                      
                                                            (ii)
                                                         
                                                         
                                                            augalai visą auginimo laikotarpį buvo auginami gamybos vietoje, kurią kartu su ją sudarančiomis gamybos vietos dalimis užregistravo ir prižiūri kilmės valstybės nacionalinė augalų apsaugos organizacija;
                                                         
                                                      
                                                            (iii)
                                                         
                                                         
                                                            augalai visą auginimo laikotarpį buvo auginami gamybos vietos dalyje su fizine apsauga nuo Aonidiella orientalis, Icerya aegyptiaca, Nipaecoccus viridis, Oligonychus mangiferus, Phenacoccus solenopsis, Retithrips syriacus ir Russellaspis pustulans, kurioje kas 45 dienas buvo atliekamos oficialios patikros ir kuri buvo pripažinta neužkrėsta nė vienu iš i papunktyje nurodytų kenkėjų; kilus įtarimui, kad gamybos vietos dalis užkrėsta bet kuriuo iš i papunktyje nurodytų kenkėjų, ji buvo atitinkamai apdorota siekiant kenkėjus sunaikinti, ir
                                                         
                                                      
                                                            (iv)
                                                         
                                                         
                                                            prieš pat eksportą atlikta oficiali augalų krovinių patikra, siekiant aptikti Aonidiella orientalis, Icerya aegyptiaca, Nipaecoccus viridis, Oligonychus mangiferus, Phenacoccus solenopsis, Plicosepalus acaciae, Retithrips syriacus ir Russellaspis pustulans, o patikrai atrinktų augalų kiekis buvo toks, kad būtų galima nustatyti bent 1 % užsikrėtimo lygį esant 99 % pasikliovimo lygiui, taip pat oficiali augalų krovinių patikra siekiant aptikti Colletotrichum siamense ir Neoscytalidium dimidiatum, įskaitant atsitiktinę augalų atranką ir tyrimus;
                                                         
                                                      
                                          
                                                (b)
                                             
                                             
                                                tų augalų fitosanitarinių sertifikatų skiltyje „Papildoma deklaracija“ pateikiama ši informacija:
                                                
                                                            (i)
                                                         
                                                         
                                                            toks teiginys: „Šis krovinys atitinka Komisijos įgyvendinimo reglamento (ES) 2020/1213 nuostatas“;
                                                         
                                                      
                                                            (ii)
                                                         
                                                         
                                                            nurodoma (-os) registruotos gamybos vietos dalis (-ys).“
                                                         
                                                      
                                          
                              
                  
                        2)
                     
                     
                        po įrašo, skirto neįsišaknijusiems sodinti skirtų Jasminum polyanthum Franchet augalų auginiams, įterpiami šie įrašai:
                        
                                    Augalai, augaliniai produktai ar kiti objektai
                                 
                                 
                                    KN kodas
                                 
                                 
                                    Trečiosios kilmės valstybės
                                 
                                 
                                    Priemonės
                                 
                              
                                    „Įsišakniję sodinti skirti skiepyti Persea americana Mill. augalai su lapais ir auginimo terpe, kurių skersmuo ties kamieno (stiebo) pagrindu yra ne didesnis kaip 1 cm
                                 
                                 
                                    
                                                 
                                             
                                             
                                                ex 0602 90 41 
                                             
                                          
                                                 
                                             
                                             
                                                ex 0602 90 45 
                                             
                                          
                                                 
                                             
                                             
                                                ex 0602 90 48 
                                             
                                          
                                                 
                                             
                                             
                                                ex 0602 90 50 
                                             
                                          
                                 
                                    Izraelis
                                 
                                 
                                    
                                                (a)
                                             
                                             
                                                Oficialus patvirtinimas, kad:
                                                
                                                            (i)
                                                         
                                                         
                                                            augalai nėra užkrėsti Aonidiella orientalis, Aulacaspis tubercularis, Avocado sunblotch viroid, Bemisia tabaci, Colletotrichum aenigma, Colletotrichum alienum, Colletotrichum fructicola, Colletotrichum perseae, Colletotrichum siamense, Colletotrichum theobromicola, Euwallacea fornicatus sensu lato, Icerya aegyptiaca, Lasiodiplodia pseudotheobromae, Maconellicoccus hirsutus, Milviscutulus mangiferae, Neocosmospora euwallaceae, Neoscytalidium dimidiatum, Nipaecoccus viridis, Oligonychus perseae, Paracoccus marginatus, Penthimiola bella, Pseudococcus cryptus, Pulvinaria psidii, Retithrips syriacus, Scirtothrips dorsalis ir Tetraleurodes perseae;
                                                         
                                                      
                                                            (ii)
                                                         
                                                         
                                                            augalai visą auginimo laikotarpį buvo auginami gamybos vietoje, kurią kartu su ją sudarančiomis gamybos vietos dalimis užregistravo ir prižiūri kilmės valstybės nacionalinė augalų apsaugos organizacija;
                                                         
                                                      
                                                            (iii)
                                                         
                                                         
                                                            augalai visą auginimo laikotarpį buvo auginami gamybos vietos dalyje su fizine apsauga nuo Aonidiella orientalis, Aulacaspis tubercularis, Icerya aegyptiaca, Maconellicoccus hirsutus, Milviscutulus mangiferae, Nipaecoccus viridis, Oligonychus perseae, Paracoccus marginatus, Penthimiola bella, Pseudococcus cryptus, Pulvinaria psidii, Retithrips syriacus ir Tetraleurodes perseae, kurioje kas 45 dienas buvo atliekamos oficialios patikros ir kuri buvo pripažinta neužkrėsta nė vienu iš i papunktyje nurodytų kenkėjų; kilus įtarimui, kad gamybos vietos dalis užkrėsta bet kuriuo iš i papunktyje nurodytų kenkėjų, ji buvo atitinkamai apdorota siekiant kenkėjus sunaikinti, ir
                                                         
                                                      
                                                            iv)
                                                         
                                                         
                                                            prieš pat eksportą atlikta oficiali augalų krovinių patikra, siekiant aptikti Aonidiella orientalis, Aulacaspis tubercularis, Icerya aegyptiaca, Maconellicoccus hirsutus, Milviscutulus mangiferae, Nipaecoccus viridis, Oligonychus perseae, Paracoccus marginatus, Penthimiola bella, Pseudococcus cryptus, Pulvinaria psidii, Retithrips syriacus ir Tetraleurodes perseae, o patikrai atrinktų augalų kiekis buvo toks, kad būtų galima nustatyti bent 1 % užsikrėtimo lygį esant 99 % pasikliovimo lygiui, taip pat oficiali augalų krovinių patikra siekiant aptikti Avocado sunblotch viroid, Colletotrichum aenigma, Colletotrichum alienum, Colletotrichum fructicola, Colletotrichum perseae, Colletotrichum siamense, Colletotrichum theobromicola, Lasiodiplodia pseudotheobromae, Neoscytalidium dimidiatum, įskaitant atsitiktinę augalų atranką ir tyrimus;
                                                         
                                                      
                                          
                                                (b)
                                             
                                             
                                                tų augalų fitosanitarinių sertifikatų skiltyje „Papildoma deklaracija“ pateikiama ši informacija:
                                                
                                                            (i)
                                                         
                                                         
                                                            toks teiginys: „Šis krovinys atitinka Komisijos įgyvendinimo reglamento (ES) 2020/1213 nuostatas“;
                                                         
                                                      
                                                            (ii)
                                                         
                                                         
                                                            nurodoma (-os) registruotos gamybos vietos dalis (-ys).
                                                         
                                                      
                                          
                              
                                    Įsišakniję sodinti skirti skiepyti Persea americana Mill. augalai, kurių skersmuo yra ne didesnis kaip 2 cm
                                 
                                 
                                    ex 0602 10 90 
                                 
                                 
                                    Izraelis
                                 
                                 
                                    
                                                (a)
                                             
                                             
                                                Oficialus patvirtinimas, kad:
                                                
                                                            (i)
                                                         
                                                         
                                                            augalai nėra užkrėsti Aonidiella orientalis, Aulacaspis tubercularis, Avocado sunblotch viroid, Colletotrichum aenigma, Colletotrichum alienum, Colletotrichum fructicola, Colletotrichum perseae, Colletotrichum siamense, Colletotrichum theobromicola, Euwallacea fornicatus sensu lato, Icerya aegyptiaca, Lasiodiplodia pseudotheobromae, Maconellicoccus hirsutus, Milviscutulus mangiferae, Neocosmospora euwallaceae, Neoscytalidium dimidiatum, Nipaecoccus viridis, Oligonychus perseae, Paracoccus marginatus, Pseudococcus cryptus, Pulvinaria psidii, Retithrips syriacus ir Scirtothrips dorsalis;
                                                         
                                                      
                                                            (ii)
                                                         
                                                         
                                                            augalai visą auginimo laikotarpį buvo auginami gamybos vietoje, kurią kartu su ją sudarančiomis gamybos vietos dalimis užregistravo ir prižiūri kilmės valstybės nacionalinė augalų apsaugos organizacija;
                                                         
                                                      
                                                            (iii)
                                                         
                                                         
                                                            augalai visą auginimo laikotarpį buvo auginami gamybos vietos dalyje su fizine apsauga nuo Aonidiella orientalis, Aulacaspis tubercularis, Icerya aegyptiaca, Maconellicoccus hirsutus, Milviscutulus mangiferae, Nipaecoccus viridis, Oligonychus perseae, Paracoccus marginatus, Pseudococcus cryptus, Pulvinaria psidii ir Retithrips syriacus, kurioje kas 45 dienas buvo atliekamos oficialios patikros ir kuri buvo pripažinta neužkrėsta nė vienu iš i papunktyje nurodytų kenkėjų; kilus įtarimui, kad gamybos vietos dalis užkrėsta bet kuriuo iš i papunktyje nurodytų kenkėjų, ji buvo atitinkamai apdorota siekiant kenkėjus sunaikinti, ir
                                                         
                                                      
                                                            (iv)
                                                         
                                                         
                                                            prieš pat eksportą atlikta oficiali augalų krovinių patikra, siekiant aptikti Aonidiella orientalis, Aulacaspis tubercularis, Icerya aegyptiaca, Maconellicoccus hirsutus, Milviscutulus mangiferae, Nipaecoccus viridis, Oligonychus perseae, Paracoccus marginatus, Pseudococcus cryptus, Pulvinaria psidii ir Retithrips syriacus, , o patikrai atrinktų augalų kiekis buvo toks, kad būtų galima nustatyti bent 1 % užsikrėtimo lygį esant 99 % pasikliovimo lygiui, taip pat oficiali augalų krovinių patikra siekiant aptikti Avocado sunblotch viroid, Colletotrichum aenigma, Colletotrichum alienum, Colletotrichum fructicola, Colletotrichum perseae, Colletotrichum siamense, Colletotrichum theobromicola, Lasiodiplodia pseudotheobromae, Neoscytalidium dimidiatum, įskaitant atsitiktinę augalų atranką ir tyrimus;
                                                         
                                                      
                                          
                                                (b)
                                             
                                             
                                                tų augalų fitosanitarinių sertifikatų skiltyje „Papildoma deklaracija“ pateikiama ši informacija:
                                                
                                                            (i)
                                                         
                                                         
                                                            toks teiginys: „Šis krovinys atitinka Komisijos įgyvendinimo reglamento (ES) 2020/1213 nuostatas“;
                                                         
                                                      
                                                            (ii)
                                                         
                                                         
                                                            nurodoma (-os) registruotos gamybos vietos dalis (-ys).“.
                                                         
                                                      
                                          
                              
                  B DALIS
            Įgyvendinimo reglamento (ES) 2020/1213 priedo lentelė ištaisoma taip:
            
                        1)
                     
                     
                        dviejuose įrašuose, skirtuose 1–3 metų neįsišaknijusiems vegetacinėje ramybės būsenoje esantiems belapiams skiepytiems arba pumpurus išleidusiems sodinti skirtiems Acer japonicum Thunberg, Acer palmatum Thunberg ir Acer shirasawanum Koidzumi augalams, ketvirtoje skiltyje „Priemonės“ b punkto i papunktyje nuoroda „Komisijos įgyvendinimo reglamento (ES) 2020/1362“ pakeičiama į nuorodą „Komisijos įgyvendinimo reglamento (ES) 2020/1213“;
                     
                  
                        2)
                     
                     
                        įraše, skirtame neįsišaknijusiems sodinti skirtų Jasminum polyanthum Franchet augalų auginiams, ketvirtoje skiltyje „Priemonės“ b punkto i papunktyje nuoroda „Komisijos įgyvendinimo reglamento (ES) 2021/419“ pakeičiama į nuorodą „Komisijos įgyvendinimo reglamento (ES) 2020/1213“.